HS kävi lauantaina Raaseporin rauniolinnassa, jonka ympäristöstä löytyi tällä viikolla yli 280 salaa kaivettua kuoppaa. Niistä on todennäköisesti viety arvokkaita esineitä. Kenelläkään ei tunnu olevan käsitystä, mistä tapauksessa on kysymys.

Suomen Metallinetsijöiden Uudenmaan alueen vetäjä Hannu Tiihonen ja Anssi Puisto olivat lauantaina selvittämässä, löytyisikö Raaseporin rauniolinnan lähistöltä luvattomien kaivajien käyttämää välineistöä.­

Raasepori

Kun Raaseporin rauniolinnan tornista katsoo alas, ympärillä pilkottavat pellot, Slottsmalmen. Niistä on todennäköisesti viety arvokkaita metalliesineitä – ja samalla keskiaikaista historiaa.

Jos lumi ei peittäisi maata, siinä voisi näkyä yli 280 salaa kaivettua kuoppaa. Suurimmat niistä ovat syvyydeltään ja läpimitaltaan noin 40 senttiä, arkeologi Tarja Knuutinen kertoo.